न्युज अफ टोखा ,२०७४ माघ ६ शनिवार । इहि को शाब्दिक रुपान्तरण ‘बेलबिबाह’ हैन । ‘बेल’ उक्त समारोहमा साक्षिमात्र हो, तर डेडअक्कल पण्डितका ब्याख्या सुन्नेहरु, मनगढन्त व्याख्यामा रमाउनेहरु र गहिराइ बुझ्नु भन्दा लहलहैमा बग्न रुचाउने बहुसंख्यक नेवारहरु समेत अझै पनि ‘इहि’ लाई “बेलबिबाह“ कै रुपमा लिन्छन । छोटकरीमा भन्नु पर्दा ‘इहि’ नेवार समाजको आधारशीला रहेको दशकर्म बिधिको एक महत्वपूर्ण कर्म हो । नेवार समाज दर्शन कर्म र तन्त्रमा आधारित छ, जसले उनीहरुलाइ कर्मयोगी बनाउने उत्प्रेरणा दिन्छ । जीवनको परिवर्तित जिम्मेवारी र आवश्यकता बोध गराउने ती कर्म मध्य ‘इहि’ ले छोरी÷चेलीलाई आमाबुबाको ममता घेराबाट बाहिर ल्याउने अनुमति दिन्छ र त्यहाँ देखि जीवन–अध्ययन शुरुवात हुन्छ । यसरी अध्ययन शुरु गर्दा अनेक चुनौति र खतरा सामना गर्नु पर्ने हुनाले �...
